《宿真庆庵（得心字）》
宋代·唐肃

落日古城阴，萧萧竹树深。
雨花知佛境，流水识禅心。
月到翻经榻，苔缘挂壁琴。
不因支许旧，那得遂幽寻。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。